|  |  |
| --- | --- |
|  | **2014.** |
|  | **Üllési Polgármesteri Hivatal**Dr. Sugár Anita jegyző |

|  |
| --- |
| **Az Üllési polgármesteri hivatal 2014. évi hatósági ellenőrzési terve** |
|  A Hatósági Ellenőrzési Tervet Üllés Község Képviselőtestülete a ……./2014. (……) számú határozatával jóváhagyta  |

Tartalom

[Az Üllési Polgármesteri Hivatal 2014. ÉVI HATÓSÁGI ELLENŐRZÉSI TERVE 2](#_Toc379895416)

[I. 2](#_Toc379895417)

[ELLENŐRZÉSI TERV JOGSZABÁLYI HÁTTERE 2](#_Toc379895418)

[II. 2](#_Toc379895419)

[Ellenőrzés tárgya 2](#_Toc379895420)

[III. 3](#_Toc379895421)

[Ellenőrzés időszaka, ütemezése 3](#_Toc379895422)

[IV. 3](#_Toc379895423)

[Ellenőrzés lezárása 3](#_Toc379895424)

Az Üllési Polgármesteri Hivatal
2014. ÉVI
HATÓSÁGI ELLENŐRZÉSI TERVE

I.

ELLENŐRZÉSI TERV JOGSZABÁLYI HÁTTERE

a közigazgatási hatósági eljárás és szolgáltatás általános szabályairól szóló 2004. évi CXL. törvény 91.§ (1) bekezdése alapján a hatóság ellenőrzési tervet készít, amely tartalmazza legalább az előre ütemezett ellenőrzések tárgyát, az ellenőrzési időszakot, az ellenőrzések ütemezését, eszközét, valamint a hatóság vezetője által meghatározott egyéb adatokat.

A hivatkozott jogszabályi felhatalmazás alapján az Üllési Polgármesteri Hivatal a feladatkörébe tartozó államigazgatási hatósági ügyek vonatkozásában elkészítette éves ellenőrzési tervét.

II.

Ellenőrzés tárgya

###### Önkormányzati segélyezési eljárás

1. ***Az ellenőrzés célja:*** Üllés Nagyközségi Önkormányzat Polgármestere átruházott hatáskörében nyújtott szociális ellátás (önkormányzati segély) eljárásában az ügyfél által benyújtott kérelmek valóságtartalmának ellenőrzése
2. ***Az ellenőrzés módja:*** helyszíni ellenőrzés, környezettanulmányok készítése – szúrópróbaszerűen, havi 2 eljárásban
3. ***Felelős***: szociális ügyintéző, aki az önkormányzati segélyről hozott határozat előkészítéséért felel

###### Közterület használati engedélyek jogszerű használata

1. ***Az ellenőrzés célja:***
2. közterület jogszerű használata,
3. a közterület-használati engedélyben foglaltak betartása,
4. engedélyek érvényessége,
5. a közterület-használati díj befizetésének ellenőrzése
6. ***Az ellenőrzés módja:*** szúrópróbaszerűen, helyszíni szemle megtartásával, a pénztári befizetés helyben lekérdezésével – évi minimum 5 engedély ellenőrzése
7. ***Felelős***: műszaki iroda ügyintézője, aki közterület-használati engedélyezési eljárásban az ügyet a polgármesteri döntésre előkészíti

###### Adóbevallások ellenőrzése

1. ***Az ellenőrzés célja:***
2. Iparűzési adóbevallások ellenőrzése a 2013. évre vonatkozóan
3. Telekadó bevallások ellenőrzése 2013. évre vonatkozóan.
4. ***Az ellenőrzés módja:*** szúrópróba szerűen, mintavétellel (adónemenként 5-8 adóbevallás)
5. ***Felelős***: adóiroda ügyintézője

###### Működési engedélyek és telephely ellenőrzése

1. ***Az ellenőrzés célja:***
2. Üllés Község területén működő kereskedelmi- és vendéglátó egységek helyszíni ellenőrzése – a kereskedelmi tevékenységek végzésének feltételeiről kiadott 210/2009. (IX.29.) Korm. rendelet alapján.
3. ***Az ellenőrzés módja:*** helyszíni szemle tartásával, jegyzőkönyv készítésével – évi minimum 8-10 engedély ellenőrzése
4. ***Felelős***: ipar és kereskedelmi feladatokért felelős ügyintéző

III.

Ellenőrzés időszaka, ütemezése

Az ellenőrzési terv II. pontjában meghatározott ellenőrzési területek 2014. március 1 – 2014. december 1. közötti időszakban kerül végrehajtásra.

IV.

Ellenőrzés lezárása

A Polgármesteri Hivatal az ellenőrzési tervben foglaltak, valamint az ellenőrzési tervben nem szereplő, de az ellenőrzési időszakban lefolytatott hatósági ellenőrzések végrehajtásáról, annak eredményéről az ellenőrzési időszak lezárását követő 60 napon belül ellenőrzési jelentést készít, amelyben beszámol a lefolytatott ellenőrzések számáról, az ellenőrzések eredményéről, a megállapított jogsértések típusairól, a kiszabott szankciókról.

Az ellenőrzési tervet és jelentést a jegyző a község honlapján, a [www.ulles.hu](http://www.ulles.hu) oldalon, valamint a Hivatal hirdetőtábláján közzéteszi.

Üllés, 2014. február 11.

 dr. Sugár Anita

 jegyző

Záradék: A Hatósági Ellenőrzési Tervet Üllés Község Képviselőtestülete a ……./2014. (……) számú határozatával jóváhagyta.